b'\n_START_ARTICLE_\nThe Hindu\n_START_PARAGRAPH_\nThe Hindu er en engelskspr\xc3\xa5klig indisk dagsavis som utgis i Chennai. Da  The Hindu ble utgitt i 1878 var det en ukeavis, men kom med daglige utgaver i 1889. Den er den nest st\xc3\xb8rste engelsk-spr\xc3\xa5klige dagsavis i India med et opplag p\xc3\xa5 1,39 million eksemplarer (desember 2013) . I 2012 var den Indias mest leste engelske avis etter Times of India og Hindustan Times The Hindu er mest utbredt i det sydlige India, i Kerala og Tamil Nadu._NEWLINE_Foretaket har over 1 600 ansatte med en \xc3\xa5rlig  omsetning p\xc3\xa5 over 200 million dollar . Abonnenter og annonser var de viktigste inntektskildene. The Hindu ble i 1995 den f\xc3\xb8rste indiske avis med en nett-utgave. I november 2015 utgis den i 18 byer i ni stater: Bangalore, Chennai, Hyderabad, Thiruvananthapuram, Vijayawada, Kolkata, Mumbai, Coimbatore, Madurai, Noida, Visakhapatnam, Kochin, Mangalore, Tiruchirappalli, Hubli, Mohali, Lucknow, Allahabad, Malappuram og Mumbai.'